Tove Bull

Tove Bull (født 31. oktober 1945 i Alta) er en norsk akademiker og språkforsker.

Hun var rektor ved Universitetet i Tromsø (UiT) fra 1996 til 2001. Fra 1984 var hun førsteamanuensis i nordisk språkvitenskap, og siden 1990 har hun vært professor ved Det humanistiske fakultet, Institutt for nordisk språk og litteratur ved UiT. Som forsker har Bull vært spesielt opptatt av leseopplæring og språkkontakt.

Tove Bull var medlem av Norsk språkråd i perioden 1980-1995. Hun var eksternt medlem av styret for Høgskolen i Finnmark i årene 2003-07, og eksternt medlem av styret for Samisk høgskole (Sámi allaskuvla) i årene 2007-2015.

Hun har skrevet en rekke vitenskapelige artikler og bidrag til bokutgivelser innen sitt fag.

Æresbevisninger og utmerkelser 
I 2006 ble Tove Bull utnevnt til kommandør av St. Olavs Orden.

Referanser

Litteratur  

Fødsler i 1945
Rektorer ved Universitetet i Tromsø
Professorer ved Universitetet i Tromsø
Norske professorer i språkvitenskap
Medlemmer av Det Norske Videnskaps-Akademi
Norske forskere
 Kommandører av St. Olavs Orden
Personer fra Alta kommune